SET รูดหนัก 43จุด ตามตปท.หลัง “บอนด์ยิลด์”พุ่ง3.4%สะท้อนเงินเฟ้อ-อัตราดอกเบี้ยปรับตัวขึ้น
SET รูดหนัก 43 จุด ตามตปท.หลัง “บอนด์ยิลด์” พุ่ง 3.4% สะท้อนเงินเฟ้อ-อัตราดอกเบี้ยปรับตัวขึ้น โดยดัชนีตลาดหุ้นไทย ณ เวลา 10.00 น. อยู่ที่ 1,678.36 จุด ลบ 43.46 จุด หรือ 2.52 % สูงสุดที่ 1,680.74 จุด ต่ำสุดที่ 1,676.10 จุด มูลค่าการซื้อขาย 8.7 พันล้านบาท
11 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,678.36 จุด ลบ 43.46 จุด หรือ 2.52 % สูงสุดที่ 1,680.74 จุด ต่ำสุดที่ 1,676.10 จุด มูลค่าการซื้อขาย 8.7 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
10 หุ้นกดดัชนีเช้านี้

ด้านนายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง (BLS) เปิดเผยว่า ตลาดหุ้นไทยเช้านี้คาดว่าจะปรับตัวลงในทิศทางเดียวกับตลาดหุ้นในภูมิภาคเอเชียที่เช้านี้ต่างปรับตัวลงกันทั่วหน้า โดยเฉพาะตลาดในแถบเอเชียเหนือ ทั้งนี้รับผลกระทบจาก Sentiment ตลาดสหรัฐฯที่ร่วงแรง อันเป็นผลจากหุ้นในกลุ่มเทคโนโลยีที่ปรับตัวลงแรงหลังจากที่ Valuation อยู่ในโซนที่แพงมาก อีกทั้งอัตราผลตอบแทนพันธบัตรสหรัฐฯ (Bond Yield) ก็สูงขึ้น ซึ่งคงจะสะท้อนเงินเฟ้อ และอัตราดอกเบี้ย ที่จะปรับตัวขึ้น
ส่วนตลาดบ้านเราอยู่ในช่วงของการรอดูการประกาศผลประกอบการงวดไตรมาส 3/61 ขณะที่ประเด็นต่างประเทศไม่มีการเปลี่ยนแปลง เพียงแต่ Valuation ของตลาดบ้านเราไม่ได้มี Discount มาก แต่เชื่อว่าตลาดบ้านเราคงจะไม่ปรับตัวลงเร็วมากเหมือนตลาดอื่นในเอเชีย เนื่องจากนักลงทุนคงให้น้ำหนักปัจจัยในประเทศมากกว่า จากที่ภาพเศรษฐกิจไทยค่อนข้างดี หนี้ของภาครัฐ และหนี้ของภาคเอกชนก็ไม่ได้สูงมาก ทำให้ตลาดบ้านเราน่าจะแข็งแกร่งกว่า พร้อมให้แนวรับ 1,700 จุด ส่วนแนวต้าน 1,721 จุด
ขณะที่ บล.กรุงศรี จำกัด (มหาชน) ระบุในบทวิเคราะห์ โดยมองแนวโน้มตลาดหุ้นวันนี้ SET Index ปรับตัวลงทดสอบ 1,680 – 1,690 จุด จากบรรยากาศเชิงลบตลาดหุ้นทั่วโลกที่ทรุดตัวลงแรงตามความกังวล FED จะปรับขึ้นอัตราดอกเบี้ย หลังดัชนีราคาผู้ผลิต PPI ของสหรัฐเดือนก.ย.พุ่งสูงสุดในรอบ 8 เดือนโดย +0.4% สะท้อนถึงอัตราเงินเฟ้อที่เร่งตัวขึ้น, bond yield US10 ปี ทรงตัวระดับสูงราว 3.2%
 